text: Vraget politiker skifter Sønderjylland ud med Næstved
  15 april 2016 kl. 04.49
  Forsvarsminister Peter Christensen er nu officiel ny folketingskandidat for Venstre i Næstved-kredsen.
  Efter et kikset folketingsvalg og et farvel til politik er Peter Christensen nu klar til igen at blive folkeligt valg.
  Venstre i Næstved sagde torsdag aften ja til den nuværende forsvarsminister og det betyder, at han overtager kredsen fra Karsten Nonbo, der heller ikke formåede at blive valgt ved det seneste folketingsvalg.
  Peter Christensen er glad for sin nye kreds, og ser frem til at blive opstillet næste gang der er valg
  - På Sydsjælland er der mange af de samme udfordringer, som jeg kender fra Sønderjylland, og den geografiske placering giver mig en unik mulighed for at være til stede i kredsen, samtidig med at jeg passer min ministergerning i København, siger Peter Christensen i en pressemeddelelse.
  